proxectonos/corpus_dominio_legal_administrativo_tmp huggingface dataset:
CORRECCIÓN de erros.-Resolución do 28 de decembro de 2001 pola que se establecen as bases reguladoras que rexerán as axudas e subvencións para a creación de empresas e a integración laboral da muller como estímulo a mulleres emprendedoras de Galicia (programa Emega) e se procede á súa convocatoria.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 01/02/2002

Advertidos erros, na citada resolución, publicada no Diario Oficial de Galicia nº 7, do xoves 10 de xaneiro de 2002, cómpre face-las oportunas correccións:
Na páxina 340, segunda columna, disposición adicional sétima, onde di: «Ós beneficiarios...», debe dicir: «Ás beneficiarias...».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Resolución do 28 de decembro de 2001 pola que se establecen as bases reguladoras que rexerán as liñas de actuación e estímulo á formación de mulleres naquelas profesións ligadas a sectores e actividades considerados prioritarios en Galicia e se procede á súa convocatoria.
SERVICIO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 04/02/2002

Advertidos erros, na citada resolución, publicada no Diario Oficial de Galicia nº 7, do xoves 10 de xaneiro de 2002, cómpre face-las oportunas correccións:
Na páxina 353, artigo 15º, alínea b), parágrafo segundo, liña vintenove, onde di: «... para a realización das actividades e dos programas de atención especializada subvencionados ó abeiro desta resolución.», debe dicir: «... para a realización dos plans de actuación e de programas de formación profesional do Servicio Galego de Promoción da Igualdade do Home e da Muller subvencionados ó abeiro desta resolución».
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 22 de xaneiro de 2002 pola que se conceden os premios, na modalidade de xoguetes e maquetas con movemento que non sexa electrónico, para o fomento da recolla de pilas usadas en Galicia.
CONSELLERÍA DE MEDIO AMBIENTE — III. OUTRAS DISPOSICIÓNS — 01/02/2002

Por Orde do 15 de maio de 2001 (publicada no Diario Oficial de Galicia nº 101, do 26 de maio) foron convocados varios concursos para o fomento da recolla de pilas usadas en Galicia.
No artigo 1 alínea a) da citada orde convócase o concurso de xoguetes e maquetas con movemento que non sexa electrónico, dirixido ós alumnos do segundo ciclo e ESO, bacharelato, COU, segundo grao de FP e ciclos formativos de grao medio e superior de tódolos centros docentes de ensinanzas non universitarias da Comunidade Autónoma.
Polo tanto, en uso das atribucións conferidas no artigo 34 da Lei 1/1983, do 22 de febreiro, modificada pola Lei 11/1998, do 20 de outubro, en relación cos artigos 27.30º e 30 do Estatuto de autonomía e do Decreto 482/1997, do 26 de decembro,
RESOLVO:
Artigo 1º
De acordo co disposto na Orde do 15 de maio de 2001, concédense os premios que se relacionan no anexo á presente orde.
Artigo 2º
A presente orde entrará en vigor o día seguinte ó da súa publicación e será comunicado persoalmente ós premiados.
Santiago de Compostela, 22 de xaneiro de 2002.
Carlos del Álamo Jiménez
Conselleiro de Medio Ambiente
ANEXO
Provincia: A Coruña.
Primeiro premio.
Colexio: IES Ánxel Casal Monte Alto.
Alumnos: Ana Chenciño Castro, Soraya Sánchez Villaverde, Romina Oubiña Iglesias, Lorena Maceiras Pereira.
Premio: 2.404,05 euros, 400.000 pesetas.
Provincia: Pontevedra.
Primeiro premio.
Colexio: IES San Xenxo.
Alumnos: Ana Mª Núñez López, Leroy Núñez Aguín, Lorena Casas Leiro, Rebeca Leiro Castro.
Premio: 2.404,05 euros, 400.000 pesetas.
Provincia: Pontevedra.
Segundo premio.
Colexio: Colexio Vigo.
Alumnos: José Antonio Álvarez Queimaliños, Jacobo Pérez Fontán.
Premio: 601,01 euros, 100.000 pesetas.
RESOLUCIÓN do 26 de decembro de 2001, da Inspección Xeral de Servicios, pola que se emprazan as persoas interesadas no recurso contencioso-administrativo número 01/0001335/2001-JL interposto por Mer-
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 22/01/2002

cedes Castro Pita.
A Inspección Xeral de Servicios recibiu da Sala do Contencioso-Administrativo, sección primeira do Tribunal Superior de Xustiza de Galicia, providencia pola que se admite a trámite o recurso contencioso-administrativo número 01/0001335/2001-JL interposto por Mercedes Castro Pita contra a resolución da Consellería da Presidencia e Administración Pública do 13 de xullo de 2001, pola que se ordena a publicación do acordo do Consello da Xunta de Galicia do 12 de xullo de 2001, polo que se aproba a relación de postos de traballo na Consellería de Xustiza, Interior e Relacións Laborais (DOG nº 143, do 24 de xullo).
En consecuencia, esta inspección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contados desde o seguinte ó da publicación da presente resolución no Diario Oficial de Galicia.
Santiago de Compostela, 26 de decembro de 2001.
Jaime Bouzada Romero
Inspector xeral de Servicios
RESOLUCIÓN do 21 de xaneiro de 2002 pola que se designa secretario da comisión de selección dos participantes nos dous cursos para a obtención do diploma de directivo, convocados mediante Resolución do 16 de novembro de 2001.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/01/2002

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (Diario Oficial de Galicia nº 9, do 13 de xaneiro), e polo 319/1996, do 26 de xullo (Diario Oficial de Galicia nº 153, do 6 de outubro) polo que se regula o diploma de directivo, establece que a comisión que selecciona os aspirantes a participar no curso para a obtención do citado diploma estará integrada, entre outros membros, por un secretario, que deberá ser un funcionario destinado na Escola Galega de Administración Pública. En virtude do anterior,
DISPOÑO:
Artigo único.-Designar a Manuel Braña Gutiérrez como secretario da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 16 de novembro de 2001.
Santiago de Compostela, 21 de xaneiro de 2002.
Domingo Bello Janeiro
Director da Escola Galega de Administración Pública
RESOLUCIÓN do 21 de xaneiro de 2002 pola que se nomea profesor-director dos dous cursos para a obtención do diploma de directivo, convocados mediante Resolución do 16 de novembro de 2001.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/01/2002

O Decreto 294/1992, do 10 de setembro, modificado polo Decreto 1/1995, do 12 de xaneiro (DOG nº 9, do 13 de xaneiro) e 319/1996, do 26 de xullo (DOG nº 153, do 6 de outubro) regula o diploma
de directivo, establecendo que, para ocupa-los postos de traballo de libre designación que así se determinen nas relacións de postos de traballo, será requisito necesario estar en posesión do diploma de directivo ou doutros diplomas que habiliten para o posto do que se trate.
Segundo dispón o artigo 7 do citado decreto, a Escola Galega de Administración Pública designará un profesor-director dos cursos.
Convocados por Resolución do 16 de novembro de 2001 dous cursos para a obtención do diploma de directivo,
RESOLVO:
Nomear profesor-director dos dous cursos para a obtención do diploma de directivo convocados mediante resolución do director da Escola Galega de Administración Pública, do 16 de novembro de 2001, a Koldo Echebarría Ariznabarreta, profesor de xestión pública e director de anteriores cursos para a obtención do diploma de directivo da Xunta de Galicia.
Santiago de Compostela, 21 de xaneiro de 2002.
Domingo Bello Janeiro
Director da Escola Galega de Administración Pública
RESOLUCIÓN do 21 de xaneiro de 2002 pola que se designan vocais da comisión de selección dos participantes nos dous cursos para a obtención do diploma de directivo, convocados mediante Resolución do 16 de novembro de 2001.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 28/01/2002

O artigo 6 do Decreto 294/1992, do 10 de setembro, modificado polo Decreto 1/1995, do 12 de xaneiro (Diario Oficial de Galicia nº 9, do 13 de xaneiro), e polo 319/1996, do 26 de xullo (Diario Oficial de Galicia nº 153, do 6 de outubro) polo que se regula o diploma de directivo, establece que a comisión que efectúa a selección dos aspirantes a participar nos cursos para a obtención do citado diploma estará integrada, entre outros membros, por un profesor das universidades de Galicia e por un funcionario que estea en posesión do diploma de directivo. En virtude do anterior,
DISPOÑO:
Artigo único.-Designar como vocais da comisión que levará a cabo a selección dos participantes nos dous cursos para a obtención do diploma de directivo, convocados mediante resolución do director da Escola Galega de Administración Pública do 16 de novembro de 2001, as seguintes persoas:
-Pablo González Mariñas, profesor titular de dereito administrativo da Universidade de Santiago de Compostela.
-José Ramón Pardo Cabarcos, secretario xeral da EGAP.
Santiago de Compostela, 21 de xaneiro de 2002.
Domingo Bello Janeiro
Director da Escola Galega de Administración Pública
ORDE do 14 de decembro de 2001 pola que se fixa o prezo de venda ó público de diversas publicacións.
CONSELLERÍA DE SANIDADE — III. OUTRAS DISPOSICIÓNS — 28/01/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumplir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público das publicacións editadas por esta consellería e que se citan no anexo.
2. Estos prezos entenderanse con IVE incluído.
Santiago de Compostela, 14 de decembro de 2001.
José María Hernández Cochón
Conselleiro de Sanidade e Servicios Sociais
ANEXO
* Conxunto mínimo básico de datos en hospitais do Servicio Galego de Saúde. Resultados bienio 1999/2000: 15,03 euros.
* Desfibrilación semiautomática externa. Diapositivas: 73,35 euros.
CORRECCIÓN de erros.-Decreto 2/2002, do 10 de xaneiro, polo que se dispón que cese como delegado provincial de Ourense Alfredo Cacharro Pardo.
CONSELLERÍA DE INDUSTRIA E COMERCIO — II. AUTORIDADES E PERSOAL — 19/01/2002

Advertido un erro no texto do citado decreto, publicado no DOG nº 13, do 18 de xaneiro, cómpre face-la oportuna corrección.
Na páxina 654, primeira columna, onde di: «Que cese, por petición propia agradecendo os servicios prestados, Alfredo Cacharro Pardo como delegado provincial da Consellería de Industria e Comercio en Ourense.», debe dicir: «Que cese Alfredo Cacharro Pardo como delegado provincial da Consellería de Industria e Comercio en Ourense, agradecéndolle os servicios prestados.».
RESOLUCIÓN do 11 de xaneiro de 2002 pola que se ordena a publicación do acordo do Consello da Xunta de Galicia do 10 de xaneiro de 2002, polo que se modifica a relación de postos de traballo do Instituto Galego da Vivenda e Solo e da Consellería de Política Territorial, Obras Públicas e Vivenda.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 28/01/2002

A asunción polo Instituto Galego da Vivenda e Solo (IGVS) de tódalas xestións en relación co depósito de fianzas legalmente establecidas nos supostos de arrendamento de vivendas e locais de negocios, en virtude da disposición transitoria segunda do Decreto 46/1999, do 11 de febreiro (DOG nº 42, do 2 de marzo), obrigou a este organismo a monta-la infraestructura administrativa necesaria para desenvolver estas actividades, o que se levou a cabo na modificación da relación de postos de traballo publicada no DOG nº 244, do 20 de novembro de 2000.
A necesidade posterior de potencia-los sectores das áreas provinciais do organismo na Coruña, Lugo e Ourense, que están a leva-la xestión das fianzas con base nas experiencias de todo este tempo e en función da carga de traballo xerada por esta nova función, fai necesario modifica-la vixente relación de postos de traballo do Instituto Galego da Vivenda e Solo e da Consellería de Política Territorial, Obras Públicas e Vivenda.
En consecuencia, por proposta da devandita consellería, oídas as organizacións sindicais presentes na Mesa Xeral de Negociación da Comunidade Autónoma e a Comisión de Persoal, o Consello da Xunta de Galicia, na súa reunión do día dez de xaneiro de dous mil dous, adoptou o seguinte
ACORDO:
Primeiro.-Modifica-la vixente relación de postos de traballo do Instituto Galego da Vivenda e Solo e da Consellería de Política Territorial, Obras Públicas e Vivenda, nos termos que se sinalan no anexo a este acordo.
Segundo.-Ordena-la publicación da dita modificación no Diario Oficial de Galicia para efectos da súa entrada en vigor a partir do día seguinte a ela.
Visto o acordo adoptado polo Consello da Xunta de Galicia na súa reunión do día dez de xaneiro de dous mil dous, relativo á modificación da relación de postos de traballo do Instituto Galego da Vivenda e Solo e da Consellería de Política Territorial, Obras Públicas e Vivenda, coa finalidade de cumpri-lo dito acordo, dispoño que se publique no Diario Oficial de Galicia como anexo a esta resolución.
Santiago de Compostela, 11 de xaneiro de 2002.
Jaime Pita Varela
Conselleiro da Presidencia, Relacións
Institucionais e Administración Pública
RESOLUCIÓN do 2 de xaneiro de 2002 pola que se publica a oferta de emprego para o ano 2002 desta universidade.
UNIVERSIDADE DE VIGO — III. OUTRAS DISPOSICIÓNS — 15/01/2002

De conformidade co artigo 18 da Lei 11/1983, do 25 de agosto, de reforma universitaria e cos artigos 97 e 187 dos estatutos da Universidade de Vigo, visto o acordo da Xunta de Goberno desta universidade, do 12 de novembro de 2001, este rectorado resolveu:
Primero.-De conformidade co establecido no artigo 29 da Lei 4/1988, do 26 de maio, da función pública de Galicia, modificada pola Lei 3/1995, do 10 de abril, publícase a oferta de emprego público do persoal funcionario de administración e servicios da Universidade de Vigo para o ano 2002:
GrupoEscalaDotación
ALetrado da Universidade de Vigo1
DAuxiliar administrativo da Universidade de Vigo48
Segundo.-Na presente oferta de emprego inclúense tódalas prazas dotadas orzamentariamente na correspondente relación de postos de traballo do persoal funcionario de administración e servicios que se atopan vacantes ou cubertas por persoal laboral con contratos de interinidade na data da súa aprobación.
Terceiro.-As convocatorias de probas selectivas que se deriven da presente oferta publicaranse no Diario Oficial de Galicia.
Cuarto.-Consontedo co establecido na disposición adicional décimo novena da Lei 30/1984, do 2 de agosto, de medidas para a reforma da función públi
ca, en cada convocatoria reservaráse un 4% das prazas ofertadas para ser cubertas por persoas que teñan a condición legal de minusválidos.
Cando da aplicación da citada porcentaxe resulte un resto igual ou superior a 0,5 prazas computarase como unha praza. Cando o número de vacantes ofertadas na convocatoria sexa superior a 10 pero inferior ó número necesario para computar unha praza, reservarase necesariamente unha.
En cualquera caso, respecto das persoas que superen o correspondente proceso selectivo por esta quenda, poderase requirir dictame do órgano competente sobre a compatibilidade do candidato co desempeño das tarefas e funcións do posto de traballo.
Vigo, 2 de xaneiro de 2002.
Domingo Docampo Amoedo
Rector da Universidade de Vigo
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 28 de decembro de 2001, da Dirección Xeral de Relacións Laborais, pola que se emprazan as persoas interesadas no recurso contencioso-administrativo, procedemento ordinario 38/2001 interposto por Joaquín Ventoso Santamaría.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/2002

A Dirección Xeral de Relacións Laborais recibiu do Xulgado do Contencioso-Administrativo número dous da Coruña providencia pola que se admite a trámite a demanda correspondente ó recurso contencioso-administrativo procedemento ordinario
38/2001, interposto por Joaquín Ventoso Santamaría contra Resolución do 17-1-2001, da Dirección Xeral de Relacións Laborais, desestimatoria de recurso contra outra de 10-1-2001 da Delegación Provincial da Coruña da Consellería de Xustiza, Interior e Relacións Laborais, e recaída no expediente de regulación de emprego nº 03/2000 (R.A)-234/1999 (CO).
En consecuencia, esta dirección xeral acordou e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo ó referido xulgado, e emprázase a persoa relacionada no anexo para que poida comparecer como parte nos autos no Xulgado do Contencioso-Administrativo número dous da Coruña no prazo de 9 (nove) días, mediante procurador con asistencia de letrado ou valéndose tan só de avogado con poder para o efecto; de comparecer fóra do iniciado prazo, teráselles como parte, sen que por iso deba retroaerse nin interromperse o curso do procedemento e se non comparecese oportunamente continuará o procedemento polos seus trámites, sen que haxa lugar a practicarlles notificación de clase ningunha.
Santiago de Compostela, 28 de decembro de 2001.
José Vázquez Portomeñe
Director xeral de Relacións Laborais
ANEXO
Marcelino Sampedro Martínez, último enderezo coñecido: r/ Romero Ortiz, 66-3º B Ribeira (A Coruña).
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECIÓN de erros.-Resolución do 19 de abril de 2001, da Delegación Provincial da Coruña, pola que se dispón o depósito e a publicación, no Diario Oficial de Galicia, do convenio colectivo do sector de oficinas e despachos da provincia da Coruña.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 15/01/2002

Advertido erro na devandita resolución, publicada no DOG nº 98, do mércores, 23 de maio de 2001, cómpre face-la oportuna correción:
-Na páxina 6.946, columna da dereita, no capítulo IV, onde di: «Día 24 de decembro (pola tarde)», debe dicir: «Día 24 de decembro (todo o día)».
RESOLUCIÓN do 5 de novembro de 2001, da Delegación Provincial de Ourense, pola que se dispón a inscrición e a publicación, no Diario Oficial de Galicia, do texto da acta da comisión paritaria do convenio colectivo de hostalería de Ourense.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 16/01/2002

Visto o texto da acta da comisión paritaria do convenio colectivo de hostalería de Ourense (código de convenio nº 3200215, publicado no BOP número 153, do 5 de xullo de 2001), con entrada nesta delegación provincial o día 15 de outubro de 2001, no que se acorda a adaptación a euros das cantidades que se reflicten artigos e nas táboas salariais vixentes no convenio, subscrita con data do 28 de setembro de 2001, polos integrantes da comisión paritaria do citado convenio, esta delegación provincial, de conformidade co disposto no artigo 90.2º e 3º do Estatuto dos traballadores, texto refundido aprobado polo Real decreto 1/1995, do 24 de marzo, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo e demais normas aplicables de dereito común,
ACORDA:
Primeiro.-Ordena-la súa inscrición no libro rexistro de convenios colectivos de traballo, existente
nesta delegación provincial, e notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Unidade de Mediación, Arbitraxe e Conciliación (UMAC).
Terceiro.-Dispoñe-la súa publicación no Diario Oficial de Galicia.
Ourense, 5 de novembro de 2001.
José Lage Lage
Delegado provincial de Ourense
Acta
Reunidos a comisión paritaria do convenio colectivo de hostalería, acordan a adaptación a euros das cantidades que se reflicten nos artigos e nas táboas salariais vixentes do convenio colectivo arriba indicado, que quedando como segue:
Artigo 25º.-Antigüidade: quinquenios na contía de 12,02 euros.
Artigo 28º.-Complementos en especie: 20,15 euros e 8,05 euros.
Anexo III.-Táboa salarial:
1. 893,50 euros-872,49 euros-851,56 euros-830,73 euros
2. 830,73 euros-809,61 euros-788,64 euros-768,62 euros
3. 784,69 euros-763,74 euros-742,77 euros-721,79 euros
4. 700,85 euros-679,88 euros-679,88 euros-659,95 euros
5. 630,72 euros-609,76 euros-588,80 euros-588,80 euros
6. 599,30 euros-599,30 euros-588,80 euros-588,80 euros
7. 599,30 euros-599,30 euros-588,80 euros-588,80 euros
E non habendo máis asuntos que tratar, levántase a sesión asinando esta acta de acordo tódolos asistentes.
En Ourense o 28 de setembro de 2001.
CORRECCIÓN de erros.-Orde do 11 de decembro de 2001, conxunta da Consellería de Sanidade e Servicios Sociais e o Servicio Galego de Saúde, pola que se regula o establecemento de subvencións para a realización de programas destinados a prestarlles atención ós enfermos mentais crónicos nos dispositivos de apoio comunitario dependentes das asociacións de familiares de enfermos psíquicos e outras entidades sen ánimo de lucro.
CONSELLERÍA DE SANIDADE — III. OUTRAS DISPOSICIÓNS — 15/01/2002

Advertido erro na devandita orde, publicada no DOG nº 245, do 20 de decembro de 2001, cómpre face-la seguinte corrección:
Na páxina 16.254, hai qe substituí-lo anexo I, solicitude normalizada do procedemento SA670A, polo que se publica a seguir:
CORRECCIÓN de erros.-Decreto 403/2001, do 28 de decembro, polo que se desenvolve a estructura orgánica da Consellería de Emigración e Cooperación Exterior.
CONSELLERÍA DE EMIGRACIÓN E COOPERACIÓN EXTERIOR — I. DISPOSICIÓNS XERAIS — 03/01/2002

Advertidos erros por omisión no devandito decreto, publicado no DOG número 251 do luns 31 de decembro pasado, cómpre face-las correccións oportunas a seguir:
Disposición transitoria
Cando, como consecuencia da estructura orgánica que se establece no presente decreto, se modifique a denominación ou contido das distintas unidades administrativas existentes con anterioridade ou se suprima algunha das devanditas unidades, autorízase o conselleiro de Emigración e Cooperación Exterior para readscribi-lo persoal afectado a postos do mesmo nivel ou inferior, sempre que sexan postos de libre designación, ou adscribilos, con carácter temporal, a postos de inferior nivel, se se tratase de prazas de provisión por concurso, ata que, neste último caso, os devanditos postos sexan cubertos da forma regulamentariamente establecida, sen que, en ningún caso, a readscrición ou adscrición supoña cambio de residencia, todo isto sen prexuízo do disposto no artigo 62.4º da Lei da función pública de Galicia e na Lei 9/1997, do 12 de maio, de órganos de representación, determinación das condicións de traballo e participación do persoal ó servicio das administracións públicas, así como
das competencias que poida ter atribuídas nesta materia a Consellería da Presidencia, Relacións Institucionais e Administración Pública.
Disposición derrogatoria
Quedan derrogadas cantas disposicións de igual ou inferior rango se opoñan ó disposto no presente decreto
Disposicións derradeiras
Primeira.-O establecido neste decreto non suporá incremento de gasto.
Segunda.-Facúltase o conselleiro de Emigración e Cooperación Exterior para dictar cantas disposicións sexan necesarias para o desenvolvemento e execución do presente decreto.
Terceira.-Este decreto entrará en vigor o mesmo día da súa publicación no Diario Oficial de Galicia.
CORRECCIÓN de erros.-Orde do 21 de novembro de 2001 pola que se regulan os procedementos para a obtención dos carnés profesionais e as autorizacións a empresas dedicadas a montaxe, mantemento e reparación de instalacións de productos petrolíferos.
CONSELLERÍA DE INDUSTRIA E COMERCIO — I. DISPOSICIÓNS XERAIS — 11/01/2002

Detectada omisión das instancias de solicitude na Orde do 21 de novembro de 2001, pola que se regulan os procedementos para a obtención dos carnés profesionais e as autorizacións a empresas dedicadas a montaxe, mantemento e reparación de instalacións de productos petrolíferos, publicada no Diario Oficial de Galicia nº 245, do día 20 de decembro de 2001, procédese á súa publicación tal e como segue, debendo considerarse incluídas a continuación do texto da devandita orde.
RESOLUCIÓN do 27 de decembro de 2001 pola que se fai público o acordo plenario do día 27 de decembro de 2001, polo que se establece o número, a distribución de asuntos e a composición das seccións do Consello Consultivo de Galicia para o ano 2002.
CONSELLO CONSULTIVO DE GALICIA — III. OUTRAS DISPOSICIÓNS — 14/01/2002

De conformidade co establecido no artigo 18 do Decreto 287/1996, do 12 de xullo, polo que se aproba o Regulamento de organización e funcionamento do Consello Consultivo de Galicia, esta presidencia
RESOLVE:
Facer público o acordo plenario do 27 de decembro de 2001, do Consello Consultivo de Galicia, polo que se establecen o número, a distribución de asuntos e a composición das seccións do devandito consello para 2002, do teor literal seguinte:
«Segundo o disposto nos artigos 15 e 16 da Lei 9/1995, do 10 de novembro, de creación do Consello Consultivo de Galicia, e nos artigos 16 e 18 do seu regulamento de organización e funcionamento, aprobado polo Decreto 287/1996, o Pleno do Consello Consultivo de Galicia, na súa reunión do día 27 de decembro de 2001,
Acorda:
1. Establece-lo número e a composición das seccións do Consello Consultivo de Galicia para o ano 2002 da forma seguinte:
-Sección primeira:
Presidente: José Luis de la Torre Nieto.
Vocais:
Pablo Moure Mariño.
Antonio Carro Fernández-Valmayor.
-Sección segunda:
Presidente: José Mª Gómez y Díaz-Castroverde.
Vocais:
Antonio Carro Fernández-Valmayor.
Pablo Moure Mariño.
2. A distribución de asuntos entre elas efectuarase por quenda alternativa segundo a orde de entrada da solicitude de dictames.
3. Que, de acordo co parágrafo segundo do citado artigo 18, se publique este acordo no Diario Oficial de Galicia».
Santiago de Compostela, 27 de decembro de 2001.
José Antonio García Caridad
Presidente do Consello Consultivo de Galicia
RESOLUCIÓN do 25 de outubro de 2001, da Secretaría Xeral da Consellería de Cultura, Comunicación Social e Turismo, pola que se inscribe a Asociación Amigos da Terra Galicia-Xuventude no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/01/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación Amigos da Terra Galicia-Xuventude, de data 4 de outubro de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación Amigos da Terra Galicia-Xuventude quede inscrita no Rexistro de Entidades de Promoción do Camiño de Santiago co número 132.
Santiago de Compostela, 25 de outubro de 2001.
Andrés González Murga
Secretario xeral da Consellería de Cultura,
Comunicación Social e Turismo
RESOLUCIÓN do 25 de outubro de 2001, da Secretaría Xeral da Consellería de Cultura, Comunicación Social e Turismo, pola que se inscribe a Asociación de Amigos del Camino de Santiago de Denia no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/01/2002

Examinada a solicitude de inscrición no Rexistro de Entidades de Promoción do Camiño de Santiago, presentada pola Asociación de Amigos del Camino de Santiago de Denia, de data 5 de outubro de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Amigos del Camino de Santiago de Denia quede inscrita no Rexistro de Entidades de Promoción do Camiño de Santiago co número 133.
Santiago de Compostela, 25 de outubro de 2001.
Andrés González Murga
Secretario xeral da Consellería de Cultura,
Comunicación Social e Turismo
DECRETO 424/2001, do 18 de decembro, polo que se declara a urxente ocupación, para efectos de expropiación forzosa, polo Concello de Pedrafita do Cebreiro, dos bens e dereitos necesarios para a realización das obras do proxecto de acondicionamento do camiño de acceso ó ce-
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/01/2002

miterio de Trabazas.
O Concello de Pedrafita do Cebreiro, en sesión do 18 de xaneiro de 2001, aprobou o proxecto de
acondicionamento do camiño de acceso ó cemiterio de Trabazas, e na sesión do 15 de marzo de 2001, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte do concello foi remitida a documentación complementaria para a correcta tramitación do expediente, con data de entrada no rexistro xeral da Consellería de Xustiza, Interior e Relacións Laborais o día 30 de novembro de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 8 de xuño de 2000.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala o concello, a execución do proxecto non pode demorarse debido a que se trata dunha obra que afecta ós accesos do cemiterio de Trabazas, que nestes momentos son tan deficientes que dificultan os enterramentos dos veciños da parroquia.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Pedrafita do Cebreiro para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de acondicionamento do camiño de acceso ó cemiterio de Trabazas.
Santiago de Compostela, dezaoito de decembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 19 de decembro de 2001 pola que se autoriza o cambio de denominación do instituto de educación secundaria de Carnota (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/01/2002

Tendo en conta o artigo 3, punto 1º do anexo do Decreto 324/1996, do 26 de xullo, polo que se aproba o Regulamento orgánico dos institutos de educación secundaria (DOG nº 156, do 9 de agosto), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 19 de decembro de 2001.
Celso Currás Fernández
Conselleiro de Educación e Ordenación Universitaria
ANEXO
Provincia: A Coruña.
Concello: Carnota.
Localidade: Carnota.
Código do centro: 15027885.
Denominación: instituto de educación secundaria de Carnota.
Nova denominación: instituto de educación secundaria Lamas de Castelo.
DECRETO 423/2001, do 18 de decembro, polo que se declara a urxente ocupación, para efectos de expropiación forzosa, pola Deputación Provincial da Coruña, dos bens e dereitos necesarios para a realización das obras do proxecto de estrada provincial 1105, do punto quilométrico 6,100 ó 16,500, Noia-Cabo de Cruz (Programa de actuación da Rede Provincial de Estradas. Plan 2000 Estradas) 1ª fase de 1998 (concello de Lousame).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 14/01/2002

A Deputación Provincial da Coruña, en sesión do día 27 de novembro de 1998, aprobou o proxecto de estrada provincial 1105, punto quilométrico 6,100 ó 16,500. Noia-Cabo de Cruz (Programa de actuación da Rede Provincial de Estradas. Plan 2000 Estradas) 1ª fase de 1998 (concello de Lousame) e, na sesión do 2 de marzo de 1999, acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa, ó abeiro do disposto no artigo 52 da Lei de expropiación forzosa.
Por parte da deputación foi remitida a documentación complementaria para a correcta tramitación do expediente, con data de entrada no rexistro xeral
da Consellería de Xustiza, Interior e Relacións Laborais o día 29 de novembro de 2001.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable. O dito informe tivo entrada no rexistro xeral da Consellería de Xustiza, Interior e Relacións Laborais o día 5 de maio de 1999.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque, segundo sinala a deputación, se trata de mellora-lo firme das estradas, a amplitude da calzada, que ten dimensións inferiores ás necesidades dos vehículos, a intensidade media do tráfico, a circulación de vehículos pesados e os puntos negros, evitando deste xeito o risco de accidentes.
A competencia para a declaración da urxente ocupación correspóndelle ó Consello da Xunta de Galicia, segundo o disposto nos artigos 27.2º e 28.2º do Estatuto de autonomía de Galicia.
Na súa virtude, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día dezaoito de decembro de dous mil un,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, pola Deputación Provincial da Coruña para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto de estrada provincial 1105, punto quilométrico 6,100 ó 16,500. Noia a Cabo de Cruz (Programa de actuación da Rede Provincial de Estradas. Plan 2000 Estradas) 1ª fase de 1998 (concello de Lousame).
Santiago de Compostela, dezaoito de decembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
ORDE do 17 de decembro de 2001 pola que se adscribe con carácter definitivo ó Instituto de Educación Secundaria número 3 de Arteixo (A Coruña) o profesorado que se relaciona.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 14/01/2002

Por Orde do 30 de xullo de 2001 (DOG do 30 de agosto) autorízase a posta en funcionamento do Instituto de Educación Secundaria número 3 de Arteixo por desdobramento do Instituto de Educación Secundaria Manuel Murguía de Arteixo.
Procede agora efectua-la adscrición con carácter definitivo, no Instituto de Educación Secundaria número 3 de Arteixo, do profesor do IES Manuel Murguía que fixo a correspondente opción.
Na súa virtude, esta Consellería de Educación e Ordenación Universitaria
DISPÓN:
Primeiro.-Queda adscrito definitivamente no IES número 3 de Arteixo (A Coruña) a Wenceslao Fernández Mosquera, DNI 32398797, disciplina matemáticas e procedente do IES Manuel Murguía de Arteixo (A Coruña).
Segundo.-A adscripción a que se refire esta orde non suporá variación nin modificación da situación do profesorado nin dos dereitos que lles corresponden, e os servicios no centro computaranse desde a toma de posesión no instituto de procedencia.
Terceiro.-No título administrativo do interesado, a delegación provincial da consellería incluirá dilixencias nas que se faga consta-la posesión no novo instituto.
Cuarto.-A efectividade desta orde será do 1 de setembro de 2001.
Santiago de Compostela, 17 de decembro de 2001.
Celso Currás Fernández
Conselleiro de Educación e Ordenación Universitaria
CONSELLERÍA DE CULTURA, COMUNICACIÓN SOCIAL
E TURISMO
RESOLUCIÓN do 25 de outubro de 2001, da Secretaría Xeral da Consellería de Cultura, Comunicación Social e Turismo, pola que se inscribe a Asociación de Flora y Fauna del Camino de Santiago no Rexistro de Entidades de Promoción do Camiño de Santiago.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 14/01/2002

Examinada a solicitude de inscrición no Rexistro de Entidades de Promoción do Camiño de Santiago,
presentada pola Asociación de Flora y Fauna del Camino de Santiago, de data 24 de setembro de 2001.
Visto o Decreto 45/2001, do 1 de febreiro, de refundición da normativa en materia do Camiño de Santiago.
Visto igualmente o informe da Xerencia de Promoción do Camiño de Santiago, emitido de acordo co artigo 23.
Considerando que a solicitude presentada cumpre as normas establecidas no decreto de referencia,
RESOLVO:
Que a Asociación de Flora y Fauna del Camino de Santiago quede inscrita no Rexistro de Entidades de Promoción do Camiño de Santiago co número 131.
Santiago de Compostela, 25 de outubro de 2001.
Andrés González Murga
Secretario xeral da Consellería de Cultura,
Comunicación Social e Turismo
DECRETO 421/2001, do 11 de decembro, polo que se aproba o escudo do Concello de Amoeiro (Ourense).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/01/2002

O Concello de Amoeiro considerou conveniente organizar correctamente o seu escudo municipal para perpetualo con simboloxía axeitada e conforme as normas de heráldica. Por iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma ga-
lega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e ré-
xime xurídico das corporacións locais, aprobado polo Real decreto 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe do 16 de novembro de dous mil un, emitido pola Comisión de Heráldica da Xunta de Galicia, por proposta do conselleiro
de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de decembro de dous mil un,
DISPOÑO:
Artigo único.-Aproba-lo escudo do Concello de Amoeiro, que figura como anexo, organizado do seguinte xeito: de sinople (verde), oito torres de ouro (amarelo); xefe de ouro cunha pluma de prata. Ó timbre, a coroa real pechada.
Santiago de Compostela, once de decembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 422/2001, do 11 de decembro, polo que se aproba o escudo do Concello de Soutomaior (Pontevedra).
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/01/2002

O Concello de Soutomaior considerou conveniente organizar correctamente o seu escudo municipal para perpetualo con simboloxía axeitada e conforme as normas de heráldica. Por iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades
locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe do 16 de novembro de dous mil un, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día once de decembro de dous mil un,
DISPOÑO:
Artigo único.-Aproba-lo escudo do Concello de Soutomaior, que figura como anexo, organizado do seguinte xeito: de azur (azul), o castelo de prata (branco); bordura xaquelada de ouro (amarelo) e gules (vermello). Ó timbre, coroa real cerrada.
Santiago de Compostela, once de decembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
DECRETO 420/2001, do 29 de novembro, polo que se aproba o escudo do Concello de Pontevedra.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 11/01/2002

O Concello de Pontevedra considerou conveniente organizar correctamente o seu escudo municipal para perpetualo con simboloxía axeitada e conforme as normas de heráldica. Por iso, e de acordo coas facultades que lle confiren as disposicións legais vixentes, elevou o informe histórico-heráldico, coa súa correspondente proposta de representación gráfica da súa insignia, para a súa aprobación definitiva.
A competencia exclusiva en materia de adopción, modificación ou rehabilitación dos emblemas heráldicos e bandeiras dos concellos e doutras entidades locais, correspóndelle á Comunidade Autónoma galega, segundo o disposto polo artigo 27.2º do Estatuto de autonomía de Galicia.
O expediente tramitouse conforme as normas de procedemento establecidas na Lei 7/1985, do 2 de abril, reguladora das bases de réxime local, Lei 5/1997, do 22 de xullo, de Administración local de Galicia, no Regulamento de organización, funcionamento e réxime xurídico das corporacións locais, aprobado polo Real decreto 2568/1986, do 28 de novembro, e máis no Decreto 369/1998, do 10 de decembro, polo que se regula a composición e funcións da Comisión de Heráldica da Xunta de Galicia.
Na súa virtude, visto o informe do 16 de novembro de dous mil un, emitido pola Comisión de Heráldica da Xunta de Galicia, por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintenove de novembro de dous mil un,
DISPOÑO:
Artigo único.-Aproba-lo escudo do Concello de Pontevedra, que figura como anexo, organizado do seguinte xeito: de azur (azul) e sobre ondas de azur e prata (branco), unha ponte alombada de tres ollos, sumado á destra dunha porta defendida por dúas torres almeadas, á sinistra duhna muralla almeada, movinte do flanco e adestrada de torre-porta, tamén almeada, e no centro dunha cruz latina e piñonada, o todo de ouro (amarelo) e aclarado de gules (vermello). Ó timbre, a coroa real.
Santiago de Compostela, vintenove de novembro de dous mil un.
Manuel Fraga Iribarne
Presidente
Antonio Pillado Montero
Conselleiro de Xustiza, Interior e Relacións Laborais
RESOLUCIÓN do 21 de decembro de 2001, da Dirección Xeral da Función Pública, pola que se emprazan as persoas interesadas no recurso contencioso-administrativo número 01/0001388/2001-JL, interposto pola Asociación de Enxeñeiros Técnicos Forestais e José Mª Jiménez Angulo.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 09/01/2002

A Dirección Xeral da Función Pública recibiu da Sala do Contencioso-Administrativo do Tribunal Superior de Xustiza de Galicia providencia pola que se admite a trámite o recurso contencioso-administrativo nº 01/0001388/2001-JL interposto pola Asociación de Enxeñeiros Técnicos Forestais e José Mª Jiménez Angulo contra a orde da Consellería da Presidencia e Administración Pública do 8 de outubro de 2001, pola que se convoca proceso selectivo para o ingreso en distintas escalas do corpo facultativo de grao medio da Xunta de Galicia (grupo B) (DOG nº 199, do 15 de outubro).
En consecuencia, esta dirección xeral acordou nesta data e de conformidade co disposto no artigo 49 da Lei 29/1998, do 13 de xullo, reguladora da xurisdicción contencioso-administrativa, a remisión do correspondente expediente administrativo á referida sala, o que se notifica para xeral coñecemento de tódalas persoas interesadas no procedemento e se emprazan para que poidan comparecer como parte nos autos na Sala do Contencioso-Administrativo do Tribunal Superior de Xustiza de Galicia no prazo de 9 (nove) días, contado desde o seguinte ó da publicación da presente resolución no Diario Oficial de Galicia.
Santiago de Compostela, 21 de decembro de 2001.
Joaquín López-Rúa Soler
Director xeral da Función Pública